327.24 STATUT 05-STATUT DWAR IL-KUMITAT TAL-BIBLJOTEKA L-AVVIŻ LEGALI 57 ta’ l-1992. It-titolu ta’ dan l-Istat ut hu Statut 05-Statut dwar il-Kumitat tal-Bibljoteka. L-AVVIŻ LEGALI 57 ta’ l-1992. It-titolu ta’ dan l-Istat ut hu Statut 05-Statut dwar il-Kumitat tal-Bibljoteka. 1. (1) II-Kumitat tal-Bibljoteka hu magħmul minn dawn il-membri: (a) ir-Rettur jew id-delegat tiegħu, bħala President; (b) il-Bibljotekarju li jkun ukoll is-Segretarju tal-Kumitat; (ċ) ħames membri minn fost l-istaffakkademiku u ħames studenti minn fakultajiet differenti, iżda ma jistax ikun hemm aktar minn membru wieħed minn fakultà waħda. (2) Il-membri akkademiċi fis-subparagrafu (1)(ċ) ikunu nominati mis-Senat u l-membri li huma studenti jkunu nominati mill-Kunsill ta’ l-iStudenti Universitarji hawnhekk iżjed ’il quddiem imsejjaħ il-KSU. 2. President. Meta r-Rettur jew id-delegat tiegħu jkun assenti minn xi laqgħa, il-membri tal-Kumitat li jkunu preżenti jridu jaħtru President minn fosthom biex jippresiedi dik il-laqgħa. 3. Żmien tal-ħatra. Il-membri nominati skond il-paragrafu 1(1)(ċ) joqogħdu fil-Kumitat għal sena waħda akkademika, iżda r-rappreżentant ta’ kull fakultà jalterna minn sena għal oħra bejn student u akkademiku. Membri li jaslu fi tmiem il-kariga jistgħu jerġgħu jiġu nominati. 4. Vakanza. Jekk xi membru ma jattendix tliet laqghat tal-Kumitat wara xulxin bla ma jkollu raġuni suffiċjenti jispiċċa, u jiġi nominat (mis-Senat jew mill-KSU, skond il-każ) membru ieħor floku. Dan il-membru ġdid jibqa’ fil-kariga biss għat-tul ta’ żmien li kien għadba qagħlu jservi membru li hu jkuntela’ minfloku. 5. Laqgħat. Il-Kumitat irid jiltaqa’ għal lanqas darba kull erba’ xhur. 6. Quorum. Ħames membri tal-Kumitat jagħmluquorum. 7. Kull kwistjoni tkun deċiża b’maġġoranza ta’ voti tal-membri presenti u li jivvutaw, u jekk il-voti jiġu ndaqs, il-President jew membru ieħor li jkun jagixxi floku jkollu wkoll votdeċisiv u jrid jużah. 8. Dmirijiet tal-kumitat. Il-Kumitat tal-Bibljoteka għandu: (a) jirċievi r-Rapport Annwali tal-Bibljotekarju fuq il-ħidma tal-Bibljoteka u jibgħat u lis-Senat fil-forma approvata mill-Kumitat; (b) jibghat lill-Kumitat tal-Finanz ir-rakkmandazzjonijiet tiegħu dwar il-fondi meħtieġa biex il-Bibljoteka jkollha l-impjegati, tkun fornuta b’kotba u materjali oħra simili, u t-tagħmir li teħtieġ; (ċ) jagħti pariri lill-Bibljotekarju dwar il-politika li fuqha għandhom ikunu żviluppat i s-servizzi li tagħti l-Bibljoteka; (d) ifassal regolamenti dwar l-użu tal-Bibljoteka, u jibgħathom lis-Senat biex jiġu approvati minnu.